ଭୁବନେଶ୍ୱର, ଜାନୁଆରୀ ୩୧(ଲୋକାଲ ୱାୟାର): ରାଜଧାନୀର ଜନତା ମୈଦାନରେ ଗତ ୨୧ ତାରିଖରୁ ଆରମ୍ଭ ହୋଇଥିବା ତୋଷାଳି ମେଳାରେ ୧୨୦ଟି ଷ୍ଟଲରେ ହସ୍ତତନ୍ତ ସାମଗ୍ରୀ କାରବାର ହେଉଛି ।
ଓଡ଼ିଶାର ସୂତା/ଟସର/ପାଟର ବାନ୍ଧବସ୍ତ୍ର, ତେଲଙ୍ଗାନାର କଲମକରି, କାଶ୍ମୀରର ଶୀତ ବସ୍ତ୍ର, ଗୁଜରାଟ ଓ ରାଜସ୍ଥାନର ବାନ୍ଧନୀ, ଉତ୍ତର ପ୍ରଦେଶର ବନାରସୀ ଓ ଚିକେନକରି, ତାମିଲନାଡ଼ୁର କାଞ୍ଜିବରମ, ପଞ୍ଜାବର ଫୁଲକାରୀ, ପଞ୍ଜାବର ଜାମଦାନୀ ବସ୍ତ୍ର ତଥା କୋଟା ଶାଢ଼ୀ ମେଳାରେ ସ୍ଥାନପାଇଛି ।
ଗତକାଲି ପର୍ଯ୍ୟନ୍ତ ମେଳାରେ ୩.୮୦ କୋଟି ଟଙ୍କାର କାରବାର ହୋଇଛି । ପ୍ରତ୍ୟହ ଦିନ ୨ଟାରୁ ରାତି ୯ଟା ପର୍ଯ୍ୟନ୍ତ ଖୋଲା ରହୁଥିବା ଏହି ମେଳା ଆସନ୍ତା ୪ ତାରିଖ ପର୍ଯ୍ୟନ୍ତ ଚାଲିବ ।
